cyanic-selkie/wikianc huggingface dataset:
Abraham Salomon Levisson
Libben en wurk
Begjin april 1945 wie Levisson by de finzenen dy't fan Bergen-Belsen oerbrocht waard nei it konsintraasjekamp Theresienstadt. By it doarp Tröbitz waard de trein befrijd troch it Russyske leger. Levisson oerlibbe de treinreis net, lykas is protte oaren, en kaam yn in mienskiplik grêf by Tröbitz.
Yn Ljouwert is in strjitte nei Levisson neamd.
Palestynske Autoriteit
De Palestynske Autoriteit as ek wol de Palestynske Nasjonale Autoriteit (PA of PNA; Arabysk: السلطة الوطنية الفلسطينية as-Sulṭa al-Waṭanīya al-Filasṭīnīya), is it bestjoer fan de Palestynske kriten. Sûnt jannewaris 2013 is de namme fan de Palestynske Autoriteit feroare ta Steat Palestina, alhoewol't de Feriene Naasjes noch hieltyd de Palestynske Befrijingsorganisaasje (PLO) as de "fertsjintwurdiger fan it Palestynske folk" beskôget.
Skiednis
thumb|left|[[Bill Clinton, Yitzchak Rabin en Jasser Arafat nei it oerienkommen fan de Oslo-akkoarten yn 1993]] De Palestynske Autoriteit waard yn 1994 as part fan de Oslo-akkoarten tusken de PLO en it regear fan Israel. Dat akkoart waard yn 1993 ûndertekene troch Jasser Arafat, foarsitter fan de PLO, en Yitzchak Rabin, premier fan Israel. De Palestynske Autoriteit waard ynearsten ornearre as in fiifjierrich ynterim-lichem. Fierdere ûnderhannelings tusken de twa partijen soene yn it lêste stadium plakfine. Neffens de Oslo-akkoarten soe de Palestynske Autoriteit de kontrôle oer boargerlike en feiligenssaken yn tichtbefolke Palestynske kriten (A-gebiet) en allinnich oer boargerlike saken, dus net oer militêre saken yn in part fan it Palestynske plattelân (B-gebiet). De oerbliuwende gebieten, mei alle Israelyske delsettings, de delling fan de Jordaan en rûnwegen tusken Palestynske mienskippen soene ûnder Israelyske kontrôle bliuwe (C-gebiet). East-Jeruzalim waard bûten beskôging litten by de akkoarten. Underhannelings mei it Israelyske regear late der ta dat de PA yn guon gebieten mear kontrôle krige, dochs yn guon oare gebieten waard kontrôle ferlern doe't de Israelyske feiligenskrêften (IDF) strategyske posysjes ynnaam yn de Twadde Intifada. Yn 2005, nei de Twadde Intifada, luts Israel him iensidich werom fan de Gazastripe, dêr't de gânse stripe ûnder kontrôle fa de PA by kaam, wylst Israel de grinsposten, loftrom en de see by de kust fan de Gazastripe del de kontrôle oer hâlden bleau.
thumb|De A- en B-gebieten fan de Palestynske Autoriteit Nei it oprjochtsjen waard Arafat beneamd as presidint fan de PA. Nei dy syn dea op 11 novimber 2004 waarden der op 9 jannewaris 2005 presidintsfekiezings holden en waard earder premier Machmûd Abbas as presidint keazen.
Yn de Palestynske parlemintsferkiezings op 25 jannewaris 2006 wûn Hamas de ferkiezings en stelde Ismail Haniyeh foar as premier fan de PA. Der ûntstie in grut nasjonaal konklikt, benammen yn de Gazastripe, tusken Hamas en Fatah en it Palestynske regear foel yninoar. Nei't de Gazastripe op 14 juny 2007 troch Hamas oernommen waard, wiisde de presidint fan de PA, Machmûd Abbas it regear dy't troch Hamas laat waard, ôf en beneamde Salam Fayyad as premier en joech er Ismail Haniyeh dien. Dy hanneling waard net troch Hamas erkend en doe ûntstie dêr twa ûnderskate bestjoeren: de PA dy't troch Fatah laat waard yn it Westjordaanlân en syn rivaal Hamas dy't it bestjoer oer de Gazastripe krige. Der waard besocht en bring de twa partijen wer byinoar, waard der op guon plakken foarútgong helle, mar om ta in feriene bestjoer is oant no ta noch mislearre.
De PA krige finansjeel help fan de Jeropeeske Uny en de Feriene Steaten mei yn 2005 in totaal bedrach fan likernôch 1 miljard Amerikaanske dollar. Alle help waard op 7 april 2006 skrast nei't Hamas de parlemintsferkiezings wûn hie. Al rillegau dêrnei waard de help ferfette, dochs waard streekrjocht nei it kantoar fan Machmûd Abbas yn it Westjordaanlân trochslûze. Sûnt 9 jannewaris 2009 doe't it presidintstermyn fan Abbas einigje soe en ferkiezings holden wurde moatte, hawwe Hamas-oanhingers en oaren yn de Gazastripe harren erkenning fan syn presidintskip ôfsein en Aziz Dweik, foarsitter fan de Palestynske Wetjouwende Ried nei foaren skood oant de folgjende ferkiezings holden wurde soene.
De steat Palestina wurdt troch 138 lannen erkend en sûnt novimber 2012 hawwe de Feriene Naasjes stimd en erken de steat Palestina as in waarnimmend net-lid. De PA is in autoritêr rezjym dy't yn fyfjin jier noch gjin ferkiezings hân hawwe en waard beskuldige fan skeining fan de minskerjochten, lykas it oanpakken fan sjoernalisten, minskerjochte-aktivisten en tsjinstanners fan harren bestjoer.
Sûnt jannewaris 2013 is de namme offisjeel de Steat Palestina, en alle diplomaten waarden hjitten dat se de steat Palestina fertsjintwurdigen, ynstee fan de Palestynske Autoriteit. De Feriene Naasjes hat ek besetten dat op offisjele dokuminten de namme "steat Palestina" ferskine soe.
Polityk
Yn kêst 5 fan de grûnwet stiet dat de Palestynske Autoriteit in parlemintêre demokrasy is. De Palestynske Wetjouwende Ried is it parlemint fan de PA en bestiet út ien keamer mei 132 leden.
Lieders
thumb|[[Machmûd Abbas, de presidint fan de Palestynske Autoriteit sûnt 2005, nei 2009 bestriden]] thumb|Ramallah, de de facto haadstêd fan de Palestynske Autoriteit
Politike partijen
De folgjende partijen, yn alfabetyske oarder, hawwe meidien yn ferkiezings koartlyn yn de Palestynske Autoriteit:
Bestjoerlike yndieling
De Palestynske kriten binne ferparte yn trije soarten gebieten: A-gebieten, B-gebieten en C-gebieten. Yn de A-gebieten (3% fan it lânoerflak) is de Palestynske Autoriteit ferantwurdlik foar boargerlike saken en feiligenssaken; yn B-gebieten (25% fan it lânoerflak) allinnich foar boargerlike saken; C-gebieten (72% fan it lânoerflak) steane folslein ûnder Israelysk boargerlik en militúr bestjoer.
Dy yndieling yn A,B en C-gebieten waard troch de Oslo-akkoarten en byhearrende fredesûnderhandelings tydlik ornearre as oergongsfaze nei in dêr te fêstigjen ûnôfhinklike Steat Palestina.
It gebiet fan de Palestynske Autoriteit is fierder ûnderferparte yn 16 gûvernementen, dy't op harren bar ferparte binne yn 557 gemeenten, it leechste bestjoerslaach.
Johan Schuurman
Johan (Hanny) Schuurman (Akkrum, 19??) is in Frysk ûnderwizer en keunstskilder.
Schuurman waard beynfloede troch syn heit Durk Schuurman, dy't him as jonkje al mei it lân ynnaam te aaisykjen. Syn biologylearaar Henk Beers naam de bern faak mei it lân yn, bygelyks nei it Bokkumer Mar. Letter die er syn ynspiraasje yn it fjild op, ridend, fytsend of farrend. Syn yndrukken ferwurke er dan thús. Biedwurd dêrby wienen de wurden fan Douwe Franke fan Earnewâld: Troch iepen each en ear, sjogge jo folle mear. Mear as tweintich jier tekene Johan Schuurman by 't Atelier' op De Gordyk.
Wurk fan Schuurman bestiet meast út akwarellen fan lânskippen, fûgels, skippen, gebouwen en wintergesichten. Yn 2007 begûn er by keunstskilder Marten Sijbesma mei oaljeferve foar realistyske skilderijen. Schuurman hie ûnder oare in eksposysje yn it gemeentehûs fan Skarsterlân op De Jouwer.
Grutte Krite
De Grutte Krite is in mar yn de gemeente Ljouwert. De mar leit yn De Alde Feanen, súdeast fan Earnewâld. De Grutte Krite stiet yn ferbining mey de De Geau by Sytebuorren.
De namme Grutte Krite jildt sûnt 15 maart 2007 as de offisjele namme, as ferfanging foar de eardere offisjele namme Grutte Kritte.
Bolsjojteater
Ferdield oer 6 rangen en 120 lôzjes, jout de grutte seal plak oan 2500 besikers. Achter de kûlissen is wurk foar 700 minsken. Op it stuit binne der gjin foarstellings yn it Bolsjojteater; it gebou wurdt restaurearre, omdat it heal op ynstoarten stie. De restauraasje sil sa'n 3 jier duorje, yn 2008 moat de weriepening plakfine. De kosten bedrage tusken de 700 miljoen en 1 miljard euro. Wichtige premjêres wiene "La Voyavoda and Mazeppa" fan Tsjaikowsky en Rachmaninoff's "Aleko en Francesca da Rimini". Ek "De Swannemar" fan Tsjaikowsky en "Spartakus" binne yn it teater opfierd.
Stout Bushmaster 2000
De Bushmaster 2000 wie in lyts forinzefleantúch boud yn de Feriene Steaten, in besykjen om it Ford Trimotor-ûntwerp nij libben yn te blazen. It wurk begûn yn 1953 mei it testen fan in âlde Trimotor en yn 1954 kocht Bill Stout de ûntwerprjochten fan de orizjinele Trimotor. Troch lisinsjeproblemen mei de "Ford Tri-Motor" krige de Ford 15 - AT-D de namme Bushmaster 2000. Op 15 jannewaris 1955 makken Stout en partner Robert Hayden fan de Hayden Aircraft Corporation buorkundich dat se fan doel wiene om 1000 nije Bushmasters te bouwen, mar it soe noch alve jier duorje foardat it earste prototype fan it nije ûntwerp fleane soe.
De Bushmaster 2000 ûnderskiede him fan it oarspronklike ûntwerp út 1920 troch in soad nijmoadrichheden, benammen yn de kar fan materialen en konstruksjetechniken. Hy hie ek krêftigere motors, gruttere kockpitruten, in lichtere en sterkere hûd fan aluminiumlegearring, in grutter stabilo en in rêchfinne om de giering te ferminderjen, moderne trimflakken en betsjinningskabels oan de binnenkant yn stee fan de bûtenkant.
Mar sels mei moderne motoaren en trijeblêdige propellers wiene de prestaasjes fan it tastel net te ferlykjen mei dy fan hjoeddeiske ûntwerpen mei in ferlykbere kapasiteit en der folge gjin ferkeap. Yn kombinaasje mei finansjele, management- en marketingproblemen waarden der mar twa eksimplaren boud en in tredde romp waard nea foltôge.
De earste Bushmaster, N 7501 V waard boud yn 1966, en is eigendom fan Pleasant Aviation LLC At mid America flight Museum en stasjonearre op Mt Pleasant Regional Airport by Mount Pleasant, Teksas. It twadde tastel N 750 RW waard 18 jannewaris 1985 ôfboud troch Ralph Williams, de presidint fan Hydro-Forming yn Long Beach, Kalifornje. Dat fleantúch waard ôfskreaun by in ûngelok op Fullerton Municipal Airport, Kalifornje op 25 septimber 2004.
Maar
thumb|right|250px|It Uitwierdermaar In maar is yn Grinslân en East-Fryslân de namme foar in wetterrin. De namme is besibbe oan mar. Maren binne meast smelle, ûndjippe, natuerlike, soms ek net-natuerlike streamkes (fearten of sleaten) dy't al iuwenlang besteane. Sy komme it meast foar yn de Grinslanner goaen Hunsingo en Fivelingo en yn de Krummhörn.
In stikmannich foarbylden:
By wetterskip Noardersylfest binne mear as 100 wetters dy't de útgong "-maar" hawwe. Lytse wetters wurde meast oantsjut mei tocht. Yn it easten fan Grinslân wurdt faak praat fan diep(je) en watering.
Maren yn East-Fryslân
De maren yn East-Fryslân lizze hast allinne yn de Krummhörn, mar ek binne der in pear yn it Reiderlân en yn Moormerlân. Foarbylden binne:
Yn Fryslân
De gritenij Opsterlân wurdt op it 14e-iuwske lânskipssegel ek oantsjut as S(uper) Haudmare, dat is 'boppe it Haadmaar' of 'boppe de haadstream (lizzend)'. Mei Haudmare waard sa't it liket de Boarn bedoeld.
Swimmen op de Olympyske Simmerspullen 2012
200px|thumb|right|200px|It Olympysk Swimbad fan Londen 2012
Utslaggen
{| width=100%
Medaljespegel
De top tsien fan lannen dy't by it swimmen medaljes wûn ha tidens de Olympyske Simmerspullen fan 2008.
Alde Willem
Alde Willem kin betsjutte:
Frijburch
thumb|Lizzing Frijburch Frijburch is in nijbouwyk yn Drachten. De wyk is neamd nei de pleats 'Vrijburg' dy't dêr fanâlds stiet.
Oan de noardkant fan de wyk sil in natuer- en rekreaasjegebiet oanlein wurde. Underdiel dêrfan is it 1 ha grutte Frijheidspark dat in de simmer fan 2021 oanlein waard. Yn it park sil omtinken jûn wurde, en is in earebetoan, oan alle ynwenners fan de gemeente Smellingerlân dy't yn de Twadde Wrâldoarloch harren libben weage hawwe foar de frijheid. Op 9 desimber 2022 waard de earste beam fan it Frijheidspark set. Op 14 april 2023 waard it park offisjeel iepene yn it bywêzen fan fertsjintwurdigers fan de Royal Canadian Dragoons dy't Drachten op 14 april 1945 befrijden.
Fjilddowen fan de Alde Wrâld
De fjilddowen fan de Alde Wrâld (wittenskiplike namme: Columba) binne in skaai fan fûgels yn de famylje fan de dowen (Columbidae). It skaai telt 35 soarten. De Amerikaanske fjilddowen wurde no as in apart skaai Patagioenas besjoen.
William Kwong Yu Yeung
William Kwong Yu Yeung (as Bill Yeung) (Sineesk: 楊光宇) is in yn 1960 yn Hongkong berne, Kanadeesk amateurastronoom mei teleskopen yn de Feriene Steaten.
Yeung hat in grut tal planetoïden ûntdutsen en ek de komeet 172P/Yeung. Fierders hat er de posysje fan it objekt J002E3 fêststeld, dêr't earst fan tocht waard dat it in planetoïde wie. Fermoedlik giet it lykwols om in raketmotor fan in Saturnus V-raket dy't Apollo 12 de romte yn brocht. Yeung arbeide earder by it Rock Finder Observatory (IAU-koade 652) yn Calgary, Alberta en wurket no yn it Desert Beaver Observatory (IAU-koade 919) en it Desert Eagle Observatory (IAU-koade 333) yn Arizona.
Synagoge
thumb|200px|De Grutte Synagogy yn [[Jeruzalem]]
In synagoge (Gryksk foar hûs fan gearkomst; Hebriuwsk: Beit Knesset of Beis Knesses - בית כנסת') of sjoel (Jiddysk, komt fan it Dútske Schule, 'skoalle') is yn it joadendom in gebedshûs en mienskipshûs, dêr't religieuze gearkomsten holden wurde. Yn (ortodokse) synagoges wurde yn it generaal 22 tsjinsten yn de wike holden. De tsjinsten dy't de measte minsken lûke binne dy fan de 'hege feestdagen' Jom Kipoer en Rosj Hasjana folge troch dy fan de oare feestdagen en sjabbat.
Eallju
Mei eallju of de adel waard earst de elite fan in lân oantsjut. De stân fan eallju ûntstie likernôch oan it begjin fan de jiertelling en waard stadichoan wichtiger. Yn de midsiuwen hienen hja in soad oansjen, mar yn de rin fan de tiid is dat hieltyd minder wurden.
Fryske Eallju
Doe't de Franken yn de 8e iuw in ein makken oan it Fryske ryk en it gebiet fan de Friezen ynlive waard by it Frankyske ryk troffen sy hjir gjin maatskippij oan fan allinich likensen. Oeral wienen doe al eallju en grutgrûnbesit oanwêzich. En it wienen benammen dy eallju, dy't as earsten ree wienen om gear te wurkjen mei it Frankyske ryk en oerstapten nei it kristlik leauwen. Al ûnder Pippyn II hawwe de Franken besocht om de Fryske eallju oan harren te binen troch skinkingen en troch ferdûbeling fan harren warjild.
It Frankyske stribjen wie der benammen op rjochte om yn de Fryske gebieten in betroude hearskjende groep te krijen dy't it nije bewâld stypje soe. Hja mijden dêrby net om de Friezen grutte stikken lân te ûntfytmanjen en oer te dragen oan Frankyske trouwelingen. In soad lân kaam sa yn besit fan Frankyske eallju. Nei ferrin fan tiid ûntstie út dizze beide groepen in nije ealstân.
Ta de âlde Fryske Eallju wurdt rekkene de geslachten wêrfan de fertsjinwurdigers yn 1504 in oerienkomst sluten mei de hartoggen fan Saksen, Joaris mei it Burd en Hindrik fan Saksen, oer de skatting die se tenei betelje moatte. Dan binne al adellike geslachten útstoan, sa as Keimpema en Papinga yn Ljouwert. Yn it begjin fan 'e 19e iuw wurdt troch kening Willem I ek inkele Fryske geslachten adele sa as û.o. Beyma, de Kempenaer, Sminia.
PC 2000
De PC fan 2000 waard op woansdei 2 augustus ferkeatst. De 147ste edysje waard wûn troch it partoer fan Klaas Berkepas, Dirk Jan van der Woud en Klaas Anne Terpstra, de lêste krige ek de keningsbal omhong.
Andringahûs (Oentsjerk)
It Andringahûs stie yn Oentsjerk yn de gemeente Tytsjerksteradiel, op it stee fan it hjoeddeiske hûs Rengerswei 47 en dêr’t earder de Friesland Bank stie. It hûs waard foar 1698 boud en sloopt yn 1895.
Om de tiid dat er mei Wilsck fan Heemstra troude, fêstige jonkhear Douwe Poppes fan Andringha him yn Oentsjerk. Hja wie in dochter fan Feije fan Heemstra en Aaltsje Tjarda fan Starkenborgh en it pear sil, sa’t soks yn de famylje Fan Heemstra faker barde, in lape grûn fan heit krigen hawwe om in hûs op te setten. Se krigen ien dochter, dy’t al jong stoar. Wilsck ferstoar al yn 1635.
Yn 1698 wie de state foar de helt eigendom fan de bruorren Schelto, Feije en George fan Heemstra, soannen fan Feye fan Heemstra en Tjets Scheltesdochter fan Aysma. De oare helte is dan fan Keimpe Luitsmaterp en syn frou Catharina Nieuland dy’t der ek wennen. Keimpe stoar yn 1714 en Catharina yn 1745, wol 97 jier âld!
Yn 1778 wurdt de eigener fan Heemstra State, Schelto fan Heemstra, ek neamd as eigener fan Andringahûs. Schelto wie in soan fan Willem Hendrik fan Heemstra en Wija Catharina van Glinstra út Feankleaster (Fogelsangh State). Hy sil sels net yn it hûs wenne hawwe en grif ek net folle op Heemstra State, want hy wie grytman fan Boalsert.
Yn 1858 is Lucia Catharina Sixma baronesse fan Heemstra eigenaresse fan it hûs. Hja wie in dochter fan Cornelis Schelte fan Heemstra en Anna Agatha Geertruida fan Sixma. Cornelis Schelte sil neist ûnder mear Heemstra State sûnder mis ek Andringahûs fan syn heit erve hawwe en it hûs oan syn dochter neilitten hawwe. Lucia bewenne it hûs nei alle gedachten oant de ôfbraak yn 1895.
Bewenners
De belangrykste bewenners wienen de famyljes Fan Andringha en Fan Heemstra
Stek (follybal)
In stek is in term út it follybal. It is in technyk dy't fral op in heger nivo tapast wurdt. By dy technyk springt de oanfaller sawat op itselde stuit dat de spulferdieler de set-up jout. De spulferdieler spilet de bal hast horizontaal nei de oanfaller.
De ôfstân kin fariearje fan 1 oant 3 meter foar de middeloanfaller (faak heale stek neamd) oant in langere stek foar de bûtenoanfaller, dy't flak foar de atenne slein wurdt. In noch koartere ôfstân wurdt in stiichoanfal neamd.
In stek kin ek efteroer spile wurde, mar dat komt mar in bytsje foar. It grutte foardiel fan in stekoanfal is de gong dêr't dy mei útfierd wurdt. Op dy manier kriget de blokkearing in bytsje tiid om te reagearjen.
Tolhús-tunnel
De Tolhús-tunnel is in fytstunnel ûnder de Lemsterwei dy't de wiken Tinga en Dúnterpen mei elkoar ferbynt.
Sparta Rotterdam
Sparta is in Nederlânske betellefuotbalklup út Rotterdam dy't yn de Earste Difyzje spilet. De klup is oprjochte op 1 april 1886 en is dêrmei de âldste klup in it Nederlânske betelle fuotbal. Oan it begjin fan de tweintichste iuw wie Sparta ien fan de wichtichste klups yn Nederlân.
Earelist
Lânstitel
KNVB beker
Keninkryk Noardumbrje
thumb|Noard- en midden Ingelân om 802 hinne Noardumbrje (Ingelsk: Northumbria) wie ien fan de wichtige Angelsaksyske keninkriken yn Ingelân foar Willem de Oermasterder. It hearde ta wat wol de heptargy neamd wurdt. De namme ferwiist nei it gebiet, noardlik fan de rivier de Humber.
Yn 810 of koart dêrfoar kaam Eanred, soan fan Eardwulf, op de troan en hearske oant 841. Under syn regear erkende Noardumbrje yn 827 it oppergesach fan Egbert, kening fan Wesseks. Yn 954 hâlde Noardumbrje op te bestean as selsstannich keninkryk.
De namme Noardumbrje wurdt om histoaryske en toeristyske redenen tsjintwurdich hieltyd faker brûkt. Fierders wurdt de namme fan it âlde keninkryk noch fuortset yn it greefskip Noardumberlân.
Keningen fan Noardumbrje
De data, de nammen en feiten oer de earste hearskers oer Bernisia en Deira (lykas yn gefal fan oare hearskers yn de heptargy) binne net hieldal wis. Untfongen fan "http://nl.wikipedia.org/wiki/Koninkrijk_Northumbria"
Rio de Janeiro
thumb|260px|Lizzing fan de gemeente Rio de Janeiro yn de steat Rio de Janeiro Rio de Janeiro (of koartwei Rio) is in gemeente en miljoenenstêd yn Brazylje. It is stifte yn 1565 en leit oan de Baai fan Guanabara. Oant 1960 wie Rio de Janeiro de haadstêd fan Brazylje. De stêd is ûnder oaren ferneamd om it drokke strân Copacabana en it stânbyld Kristus de Ferlosser.
Skiednis
De foarste Jeropeanen kamen op 1 jannewaris 1502 oan yn de Baai fan Guanabara. De Frânsken sieten sûnt 1555 in it gebiet, mar op 1 maart 1565 kaam de Portugees Estácio de Sá oan en hy stifte de stêd Saõ Sebastião do Rio de Janeiro om de oare Jeropeanen te ferdriuwen.
Brazylje wurde yn 1822 ûnôfhinklik fan Portugal en Rio de Janeiro waard ferkeazen ta haadstêd. Yn 1960 waard in nije haadstêd boud: Brasília.
De Olympyske Simmerspullen 2016 waarden yn Rio de Janeiro hâlden. It wie de earste kear dat de Olympyske Spullen yn Súd-Amearika organisearre waard. Rio de Janeiro wie ek ien fan de stêden fan it Wrâldkampioenskip fuotbal 2014.
Stiichoanfal
Der sit ferskil tusken in stiichoanfal en in stek, dy twa termen wurde faak troch elkoar helle. By de stek is de ôfstân tusken de oanfaller en de spulferdieler (yn de breedte) ± 2 meter. Dêrnei spilet de spulferdieler in strakke, flugge bal nei de oanfaller, dy't de bal oer it net slaan kin.
It grutte foardiel fan in stiich- of stekoanfal is de gong dêr't dy mei útfierd wurdt. Op dy manier kriget de blokkearing mar in bytsje tiid om te reagearjen.
The Twilight Zone Magazine
The Twilight Zone Magazine wie yn 'e 1980-er jierren in Amerikaansk tydskrift, dat úteinsette as de papierrene ferzje fan 'e doe populêre tillefyzjesearje The Twilight Zone. Krekt as inkele oare publikaasjes, lykas Omni Magazine en Night Cry, waard The Twilight Zone Magazine publisearre troch Montcalm Publishing, in útjouwerij dy't eins bekender wie omreden fan syn neakenblêden, lykas Gallery.
Ynhâld
Yn The Twilight Zone Magazine waard (koarte) fiksje publisearre fan it horrorsjenre, mei dêropta ek (mar folle minder) fantasy en (noch minder) fiksje dy't nei science fiction nige. It blêd omfieme fierders resinsjes fan horrorfilms en artikels oer de oarspronklike tillefyzjesearje dêr't it nei ferneamd wie en letter oer de nije searje (The New Twilight Zone). Teffens waarden der artikels yn publisearre oer ferskate oare ûnderwerpen út 'e hoeke fan it horrorsjenre. The Twilight Zone Magazine wie yn 'e 1980-er jierren yn 'e Feriene Steaten it betrouberste medium foar koarte horrorfiksje.
Skiednis
Ein 1985 waard Klein as haadredakteur opfolge troch Michael Blaine. Fan maart 1986 ôf wie Tappan King haadredakteur fan The Twilight Zone Magazine, in funksje dy't er kombinearre mei it haadredakteurskip fan 'e susterpublikaasje Night Cry. Yn 'e twadde helte fan 'e 1980-er jierren rekke it mei The Twilight Zone Magazine yn it neigean. Uteinlik waard besletten it tydskrift op te heffen. De lêste edysje wie dy fan juny 1989.
Twilight Zone literature Twilight Zone-literatuur
Umeå (gemeente)
Gemeente Umeå (Sweedsk: Umeå kommun) is in gemeente yn Västerbottens län yn it noarden fan Sweden. De haadstêd en teffens de grutste stêd fan de gemeente is Umeå.
Demografy
Hjirûnder stiet in oersjoch fan de ynwennertallen fan de gemeente Umeå sûnt 1950:
Op 31 desimber 2016 hie 13,47 prosint fan alle ynwenners in bûtenlânske eftergrûn.
Plakken yn de gemeente
Tätort:
Langwarder Fearhûs
thumb|Twentsch Bierhuis It Twentsch Bierhuis, foarhinne: Langwarder Fearhûs en Loazjemint, is de beneaming foar in pân op de hoeke fan it Heechein en Singel yn de binnenstêd fan Snits.
It pân, boud om 1619 hinne, waard fan 1756 - 1860 bewenne troch de famylje Brouwer. Nei de dea fan Ate Feyes Brouwer waard it te keap oanbean. By de ferkeap waard it omskreaun as "Het vanouds bekende Langweerder Veerhuis en Logement". It fearhûs siet yn it pân fan 1795 - 1861.
yn 1886 waard it gebou kocht troch Philippus Kuipers dy't hjir it "Depôt der Twentsche Bierbrouwerij Almelo" stifte, dat yn 1964 slute soe. Letter soe de soan fan Kuipers it pân oernimme, wêrnei't hjir letter ûnder mear de radio- en telefysjewinkel fan de famylje Plas yn komme soe.
Letter soe it pân omkomme, oant it yn 1974 kocht waard troch Stifting Ald Snits. De stifting liet it pân en neist steande hûs opknappe yn 1977.
Pia Douwes
thumb|Pia Douwes yn Masterclass Petronella Irene Allegonda Douwes (Amsterdam, 5 augustus 1964) is in Nederlânsk musicalsjongster en -aktrise. Douwes wie ûnder mear te sjen as Norma Desmond yn de musical Sunset Boulevard en spile yn theaterseizoen 2010-2011 de rol fan Killer Queen yn de rockmusical We Will Rock You en de rol fan Maria Callas yn it toanielstik Masterclass.
Jeugd en oplieding
Douwes is in dochter fan de Amsterdamske keunsthanneler Evert VII Douwes en Nelleke Huf, in nicht fan de fotograaf Paul Huf en fiere famylje fan de Amerikaanske filmstjer Doris Day. Se groeide op yn in húshâlding mei trije bruorren en is net troud. Op har tolfde besleat Douwes de hafû op in ynternaat te folgjen yn Amersfoart. Nei de havo studearre se oan de Brooking School of Ballet yn Londen fan 1983 - 1986. Dêrneist folge se musicalkursussen yn Salzburg en Wenen ûnder lieding fan Susi Nicoletti en Sam Cayne. Sjongles krige se fierder fan Noëlle Turner en Carole Blaickner-Mayo.
Telefyzje
Douwes wurke mei oan in soad telefyzjeprogramma's yn Nederlân, Dútslân en Eastenryk. Douwes song foar de Eastenrykske telefyzje in duet mei José Carreras. Yn it foarjier fan 2001 waard troch de NCRV de dramarige Wilhelmina útstjoerd, wêryn't hja de rol fan Margaretha van 't Sant spile. Yn 2007 wurke se mei oan de telefyzjesyktocht Op zoek naar Evita, as lid fan it panel en as coach. Ek wie Douwes te sjeen op de Dútske telefyzje yn it programma Ich Tarzan, Du Jane. Yn 2008 naam se wer plak yn de stoel fan Op zoek naar en wie se ek wer coach. Diskear socht it panel yn de mande mei Nederlân de nije haadrolspiler foar Joseph and the Amazing Technicolor Dreamcoat. Vanaf 2009 naam Douwes plak yn it panel fan Op zoek naar Mary Poppins. Fierders spile se yn de hjerst fan 2009 Conny Stuart yn Annie M.G., in rige oer Annie M.G. Schmidt. Om deselde perioade spile hja in rol yn Onderweg naar Morgen, als Diana Luzack. Sûnt begjin 2011 is Douwes wer Op zoek naar Zorro panellid.
Musicals
Spile ek de haadrol yn it toanielstik Masterclass, hjiryn spilet se Maria Callas
Syngroanswimmen op de Olympyske Simmerspullen 2012
200px|thumb|right|200px|It Olympysk Swimbad fan Londen 2012
De Olympyske Simmerspullen 2012 fan de XXXe Olympiade waarden fan 27 july oant en mei 12 augustus 2012 hâlden yn Londen, de haadstêd fan Grut-Brittanje. Londen wie de earste stêd dy't foar de trêde kear de Spullen organisearje mocht. Earder hiene de Spullen fan 1908 en 1948 dêr ek plak. It syngroanswimmen hie plak yn it London Aquatics Centre.
Park Suyderwijk
Park Suyderwijk is in nijbouwyk oan de súdkant fan Drachten.
Park Suyderwijk wurdt in parkeftich ynrjochte wyk, mei in soad grien en leanen dy't ôfwiksele wurde sille mei ûndjippe wetterpartijen. Dêrneist leit de bernebuorkerij De Naturij. Oan de noardkant by de Suderhegewei komme kantoaren en in hotel. Dy sille skieden fan it wengebiet wurde troch in pear heuveltsjes. Op it terrein dêr't no boud wurdt wie eartiids de soarchynstelling Maartenswoude, foar geastlik beheinden. Wat dêr nei de desintralisaasje fan dy ynstelling oer is, bliuwt bestean en is ferwurke yn it plan.
Park Suyderwijk wurdt yn it westen begrinze troch De Drait, yn it noarden troch de Suderhegewei, yn it westen troch de A7 en yn it suden troch de wyk Moarrepark.
Der sitte in winkelsintrum en twa basisskoallen yn de oanswettende wyk De Drait.
Frysk Museum
It Frysk Museum is in museum foar keunst en skiednis, fêstige yn Ljouwert.
Nijbou Wilhelminaplein (Saailân)
Op 14 maaie 2002 die bliken dat it Frysk Museum in legaat krigen hie fan de arsjitekt Abe Bonnema, foar nijbou fan it museum op it Saailân mei as betingst dat it ûntwerp fan arsjitekt Hubert-Jan Henket wêze moast. Dat hat laat ta in protte diskusje oer de foardielen en neidielen fan it ferfarren fan it museum nei dat plak. Ut in referindum die bliken dat in grutte mearderheid tsjin de nijbou wie, mar de Ljouwerter gemeenteried hat de útkomst neist him dellein.
Grutte Priis Formule 1 fan Sina 2018
Utslaggen fan de Grutte Priis Formule 1 fan Sina 2018 yn Shanghai op 15 april. It wie de tredde race fan 21 races fan de Formule 1 yn 2018. Hy waard op it Sirkwy fan Shanghai hâlden. De race waard hâlden oer 56 omgongen, op it 5,5 km lange sirkwy oer in raceôfstân fan 305 kilometer.
Frysk Museum
Nijbou Wilhelminaplein (Saailân)
2010 waard mei de nijbou útein set en yn 2012 waard it gebou oplevere. It ynrjochtsjen duorre in jier. Op 13 septimber 2013 iepene keninginne Máxima it nije Frysk Museum.
Kolleksje
Ta de topstikken fan it museum hearre ûnder oaren de Grutte fibula fan Winaam út de 7e iuw en de sulveren Poptaskat út de 17e iuw. Ek it ûnderstelde swurd fan Grutte Pier is yn besit fan it museum. De Mata-Hari-seal jout spesjaal omtinken oan it libben fan de eksoatyske dûnseresse en ûnderstelde spionne Mata Hari, waans namme yn werklikheid Margaretha Zelle wie en dy't fan Ljouwerter komôf wie. Fierder hat it museum wurken fan de keunstskilders Wigerus Vitringa, Willem van Althuis, Wybrand de Geest, Eelke Jelles Eelkema, Adriaen van Cronenburg, Lourens Alma Tadema en Gerrit Benner yn de kolleksje.
Museumpriis
It Frysk Museum wie yn 2015 de winner fan de BankGiro Loterij Museumprijs. Yn 2018 krige it museum de Global Fine Art Award foar de útstalling Alma-Tadema, klassieke verleiding.
Alde Willem (Eaststellingwerf)
Alde Willem is in buorskip yn de gemeente Eaststellingwerf, yn 'e himrik fan Appelskea.
Oer de Drintske grins yn de gemeente Westerveld leit ek in buorskip Alde Willem.
Adrie van der Poel
Adrianus Aloysius Jacobus (Adrie) van der Poel (Bergen op Soom, 17 juny 1959) is in earder Nederlânsk fjildrider, en dykhurdfytser. Adrie van der Poel is de heit fan hurdfytsers Mathieu en David van der Poel 200px|thumb|left|200px|Adrie van der Poel yn 1989
Biografy
Van der Poel hie in ymposante karriêre mei seis klassiker oerwinningen, twa etappe oerwiningen yn de Omgong fan Frankryk en it wrâldkampioenskip fjildriden yn 1996. Hy behelle boppedat yn protte eareplakken yn wichtige wedstriden, sa waard er twadde op it wrâldkampioenskip op de dyk yn 1983 en helle er fiif twadde plakken op wrâldkampioenskippen fjildriden.
Hy begûn syn karriêre op de dyk, en foel al yn syn earste seizoen by de profesjonele fytsers op mei twadde plakken yn Parys-Nice en de Waalske Pylk. Geandewei syn karriêre gie er ek fjildriden om it hiele jier yn kompetysje bliuwe te kinnen. Al gau die bliken dat er yn dy dissipline by de wrâldtop hearde en de lêste jierren fan syn karriêre hold er him suver allinne noch mei it fjildriden dwaande.
Adrie van der Poel waard yn syn karriêre twa kear op doping trappearre. Yn 1983 rûn er tsjin de lampe fanwegen strychninegebrûk. It ekskús dat er opfierde wie: "Ik heb duivenvlees gegeten, en die duivenmelkers drogeren hun beesten, dus vandaar". Yn 1984 waard er by de Omgong fan Sisylje betrape op it ferbeane middel efedrine. Dit middel wie ôfkomstich fan in hoastdrank dy't er nommen hie tsjin ferkâldheid, hy waard foar trije moannen skorst.
Yn 1986, it jier dat er de Omgong van Flaanderen wûn, waard er ûnderskieden mei de Gerrit Schulte Trofee foar de bêste Nederlânske profhurdfytser. Adrie is boaske mei in dochter fan de Frânske hurdfytser Raymond Poulidor.
Grutte Potten
De Grutte Potten is in mar yn de gemeente Súdwest-Fryslân, east fan Offenwier. De mar stiet yn ferbining mei de Houkesleat, de Trije Pôlen en it Krúswetter. Rjochting de Griene Dyk lizze ek noch de Lytse Potten.
De namme Grutte Potten jildt sûnt 15 maart 2007 as de offisjele namme, as ferfanging foar de eardere offisjele namme Groote Potten.
PC 1999
De PC fan 1999 waard op woansdei 4 augustus ferkeatst. De 146ste edysje waard wûn troch it partoer fan Johan Okkinga, Sake Porte en Auke van der Graaf. Auke van der Graaf waard keazen ta kening fan dizze PC.
Winston Churchill
thumb|right|205px|Winston Churchill
Sir Winston Leonard Spencer Churchill, (Woodstock, 30 novimber, 1874 - Londen, 24 jannewaris, 1965) wie in Britske politikus, dy’t foaral ferneamd wurden is as earste minister fan it Feriene Keninkryk ûnder de Twadde Wrâldkriich. Yn syn libben hat Churchill ferskillende beroppen hân wêrûnder soldaat, sjoernalist, skriuwer en politikus. Churchill wurdt yn de wrâld erkend as ien fan de grutste lieders.
Wichtige prestaasjes
Winston Chuchill hat as politikus en steatsman foar mear as in heale iuw in wichtich en kontrofersjele rôl yn Ingelân spile. Hy is foaral ferneamd wurden as Britske Earste minister tidens de Twadde Wrâldkriich. Syn spesjale manier fan lieding jaan wie tige effektyf. Hy koe goed yn it iepenbier prate en syn militêre ynsjoch wie goed, syn kennis wie dan ek better as fan Stalin en as dy fan Roosevelt. En hy wie in besieljende kriichslieder fan Ingelân en fan de Alliearden. Syn wurden "We shall fight on the beaches … we shall never surrender" is wrâld ferneamd wurden. Dizze útspraken jouwe by guon minsken noch it einepikefel.
Syn libben
Sir Winston Leonard Spencer Churchill is berne yn Blenheim Palace yn Oxfordshire op 30 novimber 1874. Hy wie de soan fan Lord Randolph Churchill en Jeanette Jerome. Hy wie in muolik bern en wie fan jongs ôf oan al ynteressearre yn kriich. Yn 1891 wurdt Churchill in kavalerykadet op Sandhurst. Yn 1896 hat er tsjinne yn Britsk Yndia.
Churchill hie noch in twadde passy yn syn libben en dat wie skriuwen. Hy skreau yn 1898 syn earste boek en jout dêr yn krityk op de legerlieding. Datselde jier mocht er oan de slach as ferslachjouwer by de slach fan Omdoerman, mei generaal Kitchener. Mar mei útbrekken fan de Twadde Boere Frijheidsoarloch yn Súd-Afrika is hy troch de Morning Post as ferslachjouwer nei Súd-Afrika stjoerd. Dêr is hy troch de boeren yn Natal finzen naam, mar koe ûntkomme. Doe't hy yn 1900 nei Ingelân werom gie liet er him kieze as konservatyf lid fan it legerhûs. Yn 1904 rûn hy oer nei de liberale partij. Dat die er omdat hy it net iens wie mei de plannen fan Neville Chamberlain. Tusken 1905 en 1910 wie hy ûnderminister fan koloanjes en minister fan hannel en binnenlânske saken.
Yn 1911 waard hy haad fan de fleat. Hy begûn daliks mei de opbou fan de Britske fleat. Mar yn de Earste Wrâldkriich makke hy in fout. Hy woe in lâning dwaan by Gallipoly yn Turkije. Hy tocht dat dit maklik koe mar dêr hat er him op fersjoen. De lâning mislearre en in soad Britske soldaten fûnen dêr de dea. Churchill moast ôftrede. Dit wurdt wol sjoen as syn grutste djiptepunt yn de syn karriêre. thumb|right|230px|Churchil wuift nei de minsken neidat hy sein hat dat de kriich foarby is Mar sa gau as er ûntslein waard sa maklik waard er ek wer oannaam. Yn 1917 naam Lloyd George him oan as minister fan munysje. Hy besocht as minister fan koloanies tegearre mei Lloyd George in fredesferdrach te sluten mei Sinn Fein yn Ierlân. Dat makke de konservativen poer lilk. Mar dôchs makke it net út dat Churchill werom gie nei de konservativen. Hy waard minister fan finânsjes fan 1924 oant 1929. Dat hy sa oerstappe koe sûnder gesichtsferlies is wûnderbaarlik. Mar hy die alles sa ûnôfhinklik mooglik hy wie net bûn oan in partij. Fan 1929 oant 1939 siet hy net yn in kabinet. Mar dêrom die hy syn sechje noch wol. Hy hat de regearingen fan Baldwin en Neville Chamberlain faak sein dat se om de macht fan Adolf Hitler en syn Tredde Ryk tinkemoasten.
Oan it begjin fan de Twadde Wrâldkriich waard Churchill wer oansteld as haad fan de fleat en op 10 oktober 1940 waard er de earste minister, yn it Ingelsk prime minister. Yn juny 1945 ferlear syn partij de ferkiezings en wurdt Churchill lieder fan de opposysje. Dit ferlies hat er eins nea snapt. Hy hie Ingelân feilich de kriich troch krigen en hy wûn en noch wie dat foar de minsken net goed genôch. Dôchs is er trochgien yn de polityk. Hy hat altyd warskôge foar it Sowjet ymperialisme. Hy fûn dan ek dat Ingelân mear kontakt sykje moast mei de Feriene Steaten. Hy wie ek foarstanner fan in snelle fersoening mei Dútslân. Dit soe der foar soargje dat der gau in feriene Jeropa komme soe.
Churchill is yn 1953 ta ridder slein. Yn 1955 is hy fanwege âlderdom ôftreden. Mar hy hat oant 1964 lid fan it legerhûs west. Koart dêrnei is hy op 24 jannewaris 1965 ferstoarn. By it te hof bringen kaam alle wurdearring foar syn dieden nei foaren. Hy krige in steatsbegraffenis.
Churchill hat yn 1953 de Nobelpriis foar de Literatuer krigen.
The DUFF (roman)
The DUFF is in jeugdroman fan 'e hân fan 'e Amerikaanske skriuwster Kody Keplinger. De titel ferwiist nei de ôfkoarting DUFF foar "Designated Ugly Fat Friend", oftewol de "Lilke Fette Freon(dinne) fan Tsjinst". It boek fertelt it ferhaal fan Bianca Piper, in learlinge oan 'e middelbere skoalle yn in lyts plak op it plattelân fan 'e Amerikaanske steat Kentucky, dy't op in stuit de oantsjutting DUFF opplakt kriget fan in yrritante jonge út har klasse. Hoe't Bianca dêrmei omgiet, en mei de skieding fan har âlden, it alkoholisme fan har heit en de weromkear fan 'e eks-frijer dy't har tige kwetst hat, is op syn minst ferrassend. The DUFF waard yn 2010 publisearre troch de útjouwerij Poppy yn New York. In lettere roman fan Keplinger, Lying Out Loud, spilet yn deselde wrâld as The DUFF, mar hat oare haadpersoanen. De romantyske komeedzje The DUFF, út 2015, is in ferfilming dy't hiel loskes op 'e roman mei deselde namme basearre is.
Eftergrûn
The DUFF begûn as in grap doe't Kody Keplinger (1991) yn 2009 yn it eksamenjier fan 'e middelbere skoalle siet op 'e McLean County High School yn Kentucky. Doe't se koart nei âld en nij de term "DUFF", in ôfkoarting foar "Designated Ugly Fat Friend" (oftewol de "Lilke Fette Freon(dinne) fan Tsjinst") foar it earst hearde fan in famke dat oan har tafel siet yn 'e kantine. Keplinger wist net wat it betsjutte, dat se fernaam dêrnei. Doe't it har útlein waard, sa sei se yn 2014 yn in fraachpetear yn 'e pleatslike krante, de Messenger-Inquirer fan Owensboro, hie se trije gedachten: "Yn it foarste plak: 'Wat grappich.' Doe: 'Wat gemien.' En doe: 'Dat bin ik. Ik bin de DUFF.'" Se prate deroer mei har freondinnen en sei tsjin dyselden dat se der in boek oer skriuwe soe. Dat wie earst in grap, mar waard letter bittere earnst. Geandewei it skriuwen krige se lykwols foar it ferstân dat "eltsenien tinkt dat hy of sy de DUFF yn syn of har groep is."
Ynhâld
Bianca Piper is in learlinge oan in lytse middelbere skoalle yn in stedsje op it plattelân fan 'e Amerikaanske steat Kentucky. Hja is frijwat synysk, sarkastysk en pessimistysk en hat net folle op mei de dingen dêr't famkes fan har jierren ornaris drok mei binne, lykas sport, jonges en útgean. Bianca hat twa goede freondinnen, de sportive cheerleader Casey Blithe en de naïve mar altyd optimistyske en fleurige Jessica Gaither. Dy beide slepe har geregeldwei mei nei in útgeansgelegenheid foar de pleatslike jongerein dy't The Nest hjit.
Bianca is al jierrenlang stilwei fereale op in klasgenoat fan harres, dy't Toby Tucker hjit. Toby is gjin sportiveling lykas Wesley, mar in bytsje in nerd dy't goed meikomme kin op skoalle en it smout opsizze kin. Bianca dreamt derfan om him te freegjen om mei har út te gean, mar der binne ferskate obstakels dy't har dat belette. Yn it foarste plak kin se net mear goed út har wurden komme as se yn oanwêzigens fan Toby is. Boppedat hat se trije jier lyn in hiel aaklike ûnderfining hân, doe't se foar it earst fereale rekke op in jonge. Dy siet trije klassen heger as har en omreden fan it leeftydsferskil liek it harren better om it stil te hâlden. Se hiene inkele moannen in geheime, seksuele relaasje, en Bianca tocht dat se ferkearing hiene, mar úteinlik die bliken dat sy in skarrel wie dy't er derby hie. Bianca kaam dêr pas efter doe't syn wiere faam har bestean ûntdiek en del kaam om har it mannewaar op te sizzen.
Dy jonge wie Jake Gaither, de âldere broer fan Jessica, mei wa't Bianca pas neitiid befreone rekke is. Sy en Casey hawwe Jake syn bedragerij foar Jessica altyd stilholden. Mar nei har ûnderfining mei Jake hat Bianca harsels foarnommen dat se har nea wer yn in posysje pleatse sil wêryn't in jonge har sa sear dwaan kin. Hoewol't it sadwaande ek mei Toby Tucker neat wurde kin, koesteret Bianca dochs har dreamen oer him. As se op in dei, in skoftke nei har konfrontaasje mei Wesley yn The Nest, Toby tsjin ien sizzen heart dat er al twa jier ferkearing hat mei in famke dat nei in oare skoalle giet, is dat foar Bianca dochs in aaklike snútslach. Letter dyselde deis heart Bianca tafallich har heit Mike oan 'e tillefoan rûzje hawwen mei har mem Gina. It houlik fan har âlden is de lêste jierren yn it neigean rekke en de iennichste dy't dat net sjen kin (of wol) is har heit. Har mem is in skriuwster fan selshelpboeken, dy't troch it hiele lân lêzings jout en hieltyd minder faak thúskomt. Mei tsjinnichheid bejout Bianca har dy jûns mei Casey en Jessica nei The Nest. As Wesley har dêr oan 'e bar op 'e nij oansprekt, tutet se him spontaan om harsels ôflieding te besoargjen fan 'e rotdei dy't se hân hat. Fuort dêrnei jout se him in klap yn it gesicht as is it syn skuld dat se him tute hat en skonket fuort, Wesley alhiel yn betizing efterlittend.
Letter op skoalle pleaget Wesley Bianca om't se him tute hat, in feit dêr't er frijwat waanwiis oer docht. Bianca bewissiget him derfan dat se him noch altyd hatet en nimt har foar om him út 'e wei te gean. It tafal wol lykwols dat inkele dagen letter de leararesse Ingelsk, frou Perkins, de klasse in húswurkopdracht jout om in essay te skriuwen oer de roman The Scarlett Letter fan Nathaniel Hawthorne, dy't se yn klasseferbân lêzen hawwe. Dêrfoar wurde de learlingen yn twatallen yndield, en Bianca wurdt ta har argewaasje oan Wesley keppele. Se prate ôf dat Wesley letter by har thús delkomme sil sadat se it essay skriuwe kinne. Mar dat is krekt de deis dat Bianca har mem fia har abbekaat de papierren foar in skieding fan Bianca har heit stjoert. Har heit, dy't foar Bianca har berte alkoholist wie mar al achttjin jier nofter is, kriget troch dy klap in weromfal. Hy giet oan 'e drank en slacht de wenkeamer koart en klien. As Bianca thúskomt, treft se dêr in ravaazje oan en har heit dy't syn roes útsliept.
Bianca wol Wesley dan net oer de flier hawwe, dat ynstee slacht se foar om by him del te gean. Wesley komt út in tige begoedige fermidden en bewennet mei syn âlden en syn suske Amy in mânske filla. Hy is lykwols allinne thús as Bianca dêr komt. Yn syn keamer krije se wer rûzje, dat útrint op tútsjen. Bianca, dy't mear as ea tefoaren ôflieding fan 'e sitewaasje thús brûke kin, nimt it inisjatyf ta it hawwen fan seksuele omgong. Salang't se mei Wesley op bêd is, dy't lykas ferwachte in goede minner blykt te wêzen, hoecht se net te tinken oan har problemen. Se hâldt lykwols neitiid fol dat se him hatet en hy giet troch mei har "Duffy" te neamen, wat se hiel ferfelend fynt. Bianca fertelt oan Casey noch Jessica wat der foarfallen is mei Wesley, en likemin hoe't it derfoar stiet mei har thússitewaasje, mei't se har skammet foar it hâlden en dragen fan har heit.
Op skoalle fertelt Jessica sûnder euvelmoed dat har broer Jake fjirtjin dagen thús komt fan 'e universiteit. De oantinkens oan har aaklike relaasje mei Jake, dy't dat by Bianca opropt, en de flugge delgong fan har heit fan in freonlike man en in soarchsume heit ta in ûnferskillige en bytiden gewelddiedige sûplap, meitsje dat Bianca mei gauwens Wesley wer opsiket om seks te hawwen, sadat se in skoftke alles ferjitte kin. Se beseft dat se sels feroaret yn in soartemint drugsferslaafde, dy't hieltyd op 'e siik is nei in nije fix, mar se kin it net helpe. It rint al rillegau út op in oanhâldende stikeme seksuele relaasje, in soarte fan friends with benefits mar dan sûnder de freonskip, wêrby't Bianca en Wesley trije of fjouwer kear yn 'e wike by him thús mei-inoar op bêd geane. Meitiid fernimt Wesley nei de redens foar har sykjen nei ôflieding, dat se fertelt him oer Jake Gaither, mar hâldt de sitewaasje mei har heit geheim.
Casey en Jessica fertelt Bianca likemin wat oer har heit en alhielendal neat oer Wesley. Jessica kin se maklik foar it lapke hâlde, mar Casey sjocht samar troch har leagens hinne, dat Bianca begjint har freondinnen te mijen, ta lulkens fan Casey en fertriet fan Jessica. Uteinlik, as se har ûnder druk sette, bychtet Bianca it nijs fan 'e skieding fan har âlden op, mar oer de oare dingen lit se neat los. Casey fernimt dat en fielt har bûtensletten. It komt ta in heechoprinnende rûzje tusken de beide freondinnen, dy't yn kwetsende skelwurden oer en wer einiget.
Njonkelytsen ljochtet it wat op foar Bianca. Har heit liket himsels te werpakken, en op Falentynsdei wurdt se troch omstannichheden twongen om te praten mei Toby Tucker. It docht bliken dat syn ferkearing in pear wiken lyn útgien is. Hy toant foar it earst belangstelling foar Bianca. Dyselde deis, lykwols, komt Bianca har mem Gina thús om it mei har heit Mike oer de skieding te hawwen. Mike, dy't himsels oanpraat hat dat de skiedingspapierren in misse set fan Gina har abbekaat binne, kriget neitiid op 'e nij in weromfal en rekket wer oan 'e drank.
Op in middei nei skoalle kriget Bianca, as se autopech hat, in lift fan Wesley en syn suske Amy. Bianca hat ûnderwilens foar it ferstân krigen dat it by Wesley thús ek net allegear roazegeur en moanneskyn is: syn âlden binne frijwol altyd op reis en Amy wennet net yn 'e filla, mar by har beppe, dy't in hekel hat oan Wesley om't er neffens har de famylje te skande makket mei syn wyldsinnige manear fan libjen. As se Amy by beppe ôfsette, komt it âldminske bûtendoar en feecht Wesley de mantel út om't er Amy bleatstelt oan 'e ferdjerlike ynfloed fan ien fan syn "freondinnen". It duorret eefkes foar't Bianca beseft dat beppe ymplisearre hat dat sy in slet is, mar as se deroer neitinkt, beslút se dat it âldminske der net iens safier by troch is.
Neitiid bringt Wesley har thús, dêr't se har heit stomdronken oantreffe. As har heit Wesley sjocht, neamt er Bianca in "hoer", en wannear't se him syn flesse drank ôfpakt, slacht er har del. Dêrop slacht Wesley him heal bewusteleas en skuort Bianca mei it hûs út. Se geane nei syn hûs, dêr't se him oer de skieding fan har âlden en it alkoholisme fan har heit fertelt. Wesley treastget har wylst se útgûlt. Dêrnei hawwe se foar it earst seks dy't mear betsjut as inkeld lichaamlike ûntlading. As Bianca de oare moarns yn 'e earms fan Wesley wekker wurdt en beseft dat se gefoelens foar him hat, wurdt se rare kjel. Se ferbrekt halje-trawalje de relaasje mei Wesley, foarsafier't der teminsten wat te ferbrekken falt, en skillet Casey om har ôf te heljen. Underweis nei hûs bychtet Bianca einlings en te'n lêsten har relaasje mei Wesley en it hiele DUFF-konsept oan Casey op. Se jout ta dat se gefoelens foar Wesley hat, mar hâldt by heech en by leech fol dat se net fan him hâldt. Hoe dan ek moat se sjen dat se by him wei bliuwt, want hoe soe in jonge as hy no ea fan in DUFF as har hâlde kinne?
Sadree't er dy deis by sûpe en stút is, ûntskuldiget Mike Piper him út en tenei foar syn dochter oer. Tegearre mei Bianca jit er alle drank troch it goatsgat. Neitiid begjint er wer nei A.A.-gearkomsten te gean om syn drankferslaving ûnder de tomme te hâlden. Bianca leit har skeel mei Casey en Jessica hielendal by en de trije freondinnen wurde wer like close as fan âlds. No is it Wesley dy't se besiket te mijen, wat net bot slagget. Se tinkt der de hiele dei oan dat se net oan him tinke moat. Pas as Toby Tucker har om in ôfspraakje freget, kin se Wesley wat ferjitte. Toby en Bianca krije ferkearing, mar hoewol't Bianca dêr jierrenlang fan dreamd hat, is it net alhiel wat se derfan ferwachte hie. Toby is de aardichste, sympatykste jonge fan 'e wrâld, mar as hy har oanrekket, fielt se gewoan net de opwining dy't Wesley sûnder ienige muoite yn har oproppe koe.